Document ID: 32007D0166

KOMISSION PÄÄTÖS,
tehty 9 päivänä tammikuuta 2007,
yhteisön tarkastajien ja tarkastuskeinojen luettelon hyväksymisestä elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 28 artiklan 4 kohdan nojalla
(2007/166/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 28 artiklan 4 kohdan,
ottaa huomioon jäsenvaltioiden nimeämien tarkastajien ja tarkastuskeinojen luettelon,
sekä katsoo seuraavaa:
(1)
Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 28 artiklan 3 ja 4 kohdan yksityiskohtaisista soveltamissäännöistä 7 päivänä heinäkuuta 2006 annetun komission asetuksen (EY) N:o 1042/2006 (2) 6 artiklan 2 kohdassa säädetään, että komissio laatii jäsenvaltioiden antamien ilmoitusten perusteella 31 päivään joulukuuta 2006 mennessä luettelon yhteisön tarkastajista, tarkastusaluksista ja tarkastukseen käytettävistä ilma-aluksista sekä muista tarkastuskeinoista, joilla on lupa suorittaa asetuksen (EY) N:o 2371/2002 28 artiklan 4 kohdan mukaiset tarkastukset.
(2)
Tästä syystä on tarpeen hyväksyä 28 artiklan 4 kohdassa säädetty luettelo yhteisön tarkastajista ja tarkastuskeinoista.
(3)
Tässä päätöksessä säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
ON PÄÄTTÄNYT SEURAAVAA:
Ainoa artikla
Hyväksytään liitteessä oleva luettelo henkilöistä ja tarkastuskeinoista yhteisön tarkastajien ja tarkastuskeinojen luetteloksi asetuksen (EY) N:o 2371/2002 28 artiklan 4 kohdan nojalla tehtäviä tarkastuksia varten.
Tehty Brysselissä 9 päivänä tammikuuta 2007.

Labels: 15
19
6